A BIZOTTSÁG 620/2006/EK RENDELETE
(2006. április 20.)
a fokhagymára vonatkozó behozatali engedélyeknek a 2006. június 1. és augusztus 31. közötti időszakra történő kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1),
tekintettel a vámkontingensek megnyitásáról és kezeléséről és harmadik országokból behozott fokhagymára vonatkozó behozatali engdélyek és származási bizonyítványok rendszerének bevezetéséről szólo, 2005. november 16-i 1870/2005/EK bizottsági rendeletre (2) és különösen annak 10. cikke (2) bekezdésére,
mivel:
(1)
A hagyományos és új importőrök által 2006. április 3. és 7. között az 1870/2005/EK rendelet 8. cikke (3) bekezdése alapján benyújtott engedélykérelmekben megjelölt mennyiségek meghaladják a Kinából, valamint Kina és Argentina kivételével a harmadik országokból származó termékekre rendelkezésre álló mennyiséget.
(2)
Ebből következően meg kell határozni, hogy a Bizottsághoz 2006. április 18-ig benyújtott engedélykérelmeknek milyen mértékben lehet eleget tenni, valamint az importőrök osztályozása és a termékek származása szerint rögzíteni kell azokat az időpontokat, ameddig az engedélyek kiállítását fel kell függeszteni,
ELFOGADTA EZT A RENDELETET:
1. cikk
Az 1870/2005/EK rendelet 4. cikkének (1) bekezdése alapján 2006. április 3. és 7. között benyújtott és a Bizottsághoz 2006. április 18-ig továbbított behozatali engedély iránti kérelmeknek a kérelmezett mennyiségek e rendelet I. mellékletében megjelölt százalékának erejéig tesznek eleget.
2. cikk
Az érintett importőrkategória és származási hely tekintetében az 1870/2005/EK rendelet 4. cikkének (1) bekezdése alapján igényelt, a 2006. június 1. és augusztus 31. közötti időszakra vonatkozó, 2006. április 7-én és a II. mellékletben megjelölt dátum között benyújtott behozatali engedély iránti kérelmek elutasításra kerülnek.
3. cikk
Ez a rendelet 2006. április 21-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. április 20-án.